ועדת הכלכלה, כנסת 24, פרוטוקול מספר 132, 2021-12-28 13:00

איתן גינזבורג: אני מתכבד לפתוח את ישיבת ועדת הכלכלה של הכנסת.

איתן גינזבורג: אנחנו נעבור על אותם סעיפים שהקראנו, נסיים אותם, ואז נעבור לסוגיית ההסתייגויות וההצבעות על כל הנושאים האלה.

איתי עצמון: הצעת חוק הניקוז וההגנה מפני שיטפונות (תיקון מס'...), התשפ"ב-2021 בסעיף 1 להצעת החוק הוועדה כבר דנה ב-16 בנובמבר, לא נעשה בו שינוי, לכן אפשר להצביע עליו.

איתי עצמון: לא הוגשו לגביו הסתייגויות.

איתן גינזבורג: מי בעד, מי נגד, מי נמנע?

איתן גינזבורג: אושר.

איתי עצמון: בסעיף 2 יש כמה תיקונים ותוספות להגדרות לחוק.

איתי עצמון: בהגדרת הממונה כבר דנו ב-16 בנובמבר, לכן על פסקה (1) אפשר להצביע.

איתי עצמון: פסקה (2) כוללת הגדרות שטרם הוקראו.

איתי עצמון: (2) אחרי ההגדרה "מנהל הרשות הממשלתית" יבוא: "המשרד" – משרד החקלאות ופיתוח הכפר; "הרשות הממשלתית למים ולביוב" – הרשות הממשלתית למים ולביוב שהוקמה לפי סעיף 124יא לחוק המים; "הרשות לשמירת הטבע והגנים הלאומיים" – הרשות לשמירת הטבע והגנים הלאומיים שהוקמה לפי סעיף 3 לחוק גנים לאומיים; "השר" – שר החקלאות ופיתוח הכפר.

איתי עצמון: " (3) אחרי ההגדרה "חוק המים" יבוא: ""חוק גנים לאומיים" – חוק גנים לאומיים, שמורות טבע, אתרים לאומיים ואתרי הנצחה, התשנ"ח-1998; "מועצת הניקוז" או "המועצה" – המועצה הארצית לענייני ניקוז שהוקמה לפי סעיף 2".

איתי עצמון: "רשות מקרקעי ישראל" – רשות מקרקעי ישראל שהוקמה לפי סעיף 2 לחוק רשות מקרקעי ישראל, תש"ך-1960;

איתן גינזבורג: מי בעד הסעיף, מי נגד?

איתן גינזבורג: אושר.

איתי עצמון: סעיף 3 הוקרא, נדון ב-14 בדצמבר, לכן ניתן להצביע עליו.

איתן גינזבורג: מי בעד הסעיף, מי נגד?

איתן גינזבורג: אושר.

איתי עצמון: תיקון סעיף 2.

איתי עצמון: כאן בעצם מגיעים לחלק שנוגע למועצת הניקוז.

איתי עצמון: אלו ההסכמות שהושגו בין משרד החקלאות לרשות המים.

איתי עצמון: 4.

איתי עצמון: בסעיף 2 לחוק העיקרי –

קטן יבוא: "(ב) במועצת הניקוז יהיו 15 חברים, והם:

קטן יבוא: מנהל הרשות הממשלתית, או עובד בכיר מעובדי הרשות הממשלתית

קטן יבוא: נציג השר להגנת הסביבה, שימנה השר להגנת הסביבה מבין עובדי משרדו;

קטן יבוא: נציג שר האנרגיה, שימנה שר האנרגיה מבין עובדי משרדו;

קטן יבוא: נציג שר האוצר, שימנה שר האוצר מבין עובדי משרדו;

קטן יבוא: נציג מינהל התכנון במשרד הפנים, שימנה מנהל מינהל התכנון

קטן יבוא: נציג הרשות לשמירת הטבע והגנים הלאומיים שהוקמה לפי חוק גנים לאומיים, שימנה מנהל הרשות;

קטן יבוא: רשות ניקוז או בעלי תפקיד ברשות ניקוז, שימנה השר; אחד

קטן יבוא: הציבוריים המנויים בתוספת לחוק ייצוג גופים ציבוריים

קטן יבוא: 2002, והוא ימונה בהתייעצות עם השר להגנת הסביבה;

קטן יבוא: האחד מהם מטעם גוף המייצג את מרבית הרשויות המקומיות בישראל והשני מטעם גוף המייצג את מרבית המועצות האזוריות בישראל;

קטן יבוא: ישראל, שימנה השר;

איתן גינזבורג: אני מבקש שבסעיף (12) יהיו שני נציגי השלטון המקומי שימנה הגוף היציג, האחד מהם מטעם המייצג את מרבית הרשויות המקומיות בישראל, השני מטעם גוף המייצג את מרבית המועצות האזוריות בישראל.

איתן גינזבורג: אין צורך בהסכמת שר הפנים.

איתי עצמון: אני חושב שכן צריך כאן מינוי של שר החקלאות.

איתן גינזבורג: למה את נציג מינהל התכנון ימנה מנהל מינהל התכנון ואת נציג הרשות המקומית צריך שהשר ימנה?

איתי עצמון: את כתב המינוי יוציא אותו ארגון יציג?

איתי עצמון: אני לא כל כך מכיר מודל כזה.

איתי עצמון: אני מכיר מודל שבו הגוף היציג מוסר את רשימת המועמדים והשר ממנה.

איתן גינזבורג: מנהל רשות הטבע והגנים ממנה את הנציג שלו.

איתי עצמון: זה גוף סטטוטורי.

איתן גינזבורג: ורשות מקומית היא לא גוף סטטוטורי?

מירה סלומון: בחוק משק הגז הטבעי יש בדיוק כזה נוסח, שיושב ראש הגוף היציג הוא זה שממנה את הנציגים שלו.

איתי עצמון: משרדי הממשלה מוכנים לתיקון?

ערן אטינגר: אני רואה שהמודל של נציגי הציבור עוברים דרך השר.

ערן אטינגר: גם פה מדובר בסוג של נציגי ציבור.

ערן אטינגר: בעיני זו לא נקודה מאוד מאוד מהותית.

איתן גינזבורג: אני פשוט רוצה שהשלטון המקומי ימנה את נציגיו, לא שהשר ימנה את נציגי השלטון המקומי.

אפרת אביאני: אנחנו מביאים בהמשך החקיקה הוראות לגבי ניגוד עניינים וכו'.

אפרת אביאני: אם המינוי יבוצע על ידי אותו גוף, האם האחריות של אותו גוף תהיה גם לעשות את בדיקת העדר ניגוד העניינים?

איתן גינזבורג: מי יעשה את בדיקת ניגוד העניינים במינהל התכנון?

איתן גינזבורג: מנהל מינהל התכנון?

אפרת אביאני: היועץ המשפטי של אותו גוף.

איתן גינזבורג: אני מכיר שכשאדם מגיע לגוף מסוים, קרי רשות הניקוז, מי שעושה את כל סוגיית ניגוד העניינים זה הגוף הקולט.

איתן גינזבורג: זה נראה לי הכי הגיוני.

איתן גינזבורג: הוא מכיר, הוא יודע, הוא מבין, הוא מכיר את החוק הספציפי.

איתן גינזבורג: אני לא חושב שהיועץ המשפטי של הגוף הממנה, וזה לא משנה אם זה רשות הגנים, מינהל התכנון או הרשות המקומית, צריך לעשות ניגוד עניינים לגוף אחר.

איתן גינזבורג: שהגוף הקולט יעשה את ניגוד העניינים.

מירה סלומון: היועץ המשפטי לממשלה חיווה את דעתו בשאלה אם צריך להגיע לוועדה כשמדובר במינוי נציגים.

איתי עצמון: לאיזו ועדה?

מירה סלומון: לוועדה לבדיקת ניגודי עניינים של המינויים של המדינה.

איתן גינזבורג: אני לא רוצה להיכנס לזה.

איתן גינזבורג: שרשות הניקוז יבדקו את כל נציגיהם אם הם בניגוד עניינים או לא.

איתן גינזבורג: זה נראה לי סביר לגמרי.

איתן גינזבורג: הגוף הקולט תמיד בודק את ניגוד העניינים.

איתן גינזבורג: זה נכון בכל גוף ציבורי שאני מכיר.

איתי עצמון: הגוף היציג?

איתן גינזבורג: כן.

איתן גינזבורג: שני נציגי השלטון המקומי שימנה גוף היציג, האחד מהם מטעם הגוף המייצג את מרבית הרשויות המקומיות והשני מטעם הגוף המייצג את מרבית המועצות האזוריות.

איתן גינזבורג: מי בעד פסקאות (1) ו-(2), מי נגד?

איתן גינזבורג: אושר.

קטן יבוא: "(ג) בישיבות המועצה רשאים להיות נוכחים כמשקיפים שני נציגים של רשויות הניקוז שימונה לפי סעיף קטן (ד); המשקיפים יוזמנו לכל ישיבות המועצה והם רשאים להשתתף בכל ישיבותיה, אולם אין בהיעדרותם מישיבה כדי לפגוע בתוקף פעולותיה ובסמכויותיה של המועצה; (ד) השר ימנה את המשקיפים, מבין נציגי רשויות הניקוז, לתקופה אחת של ארבע שנים; בתום התקופה ימנה השר משקיפים מקרב רשויות ניקוז שלא מונו משקיפים מטעמן בתקופת הכהונה הקודמת; (ה) על המשקיפים יחולו הוראות סעיפים 2א, 2ג ו-2ד בשינויים המחויבים; על אף האמור בסעיף 2ד רשאים המשקיפים שמונו לפי סעיף קטן (ג) להביא בחשבון גם את עניינן של רשויות הניקוז, ככל שהם קשורים לתפקידי מועצת הניקוז, ולא יראו אותם כמצויים במצב של ניגוד עניינים בשל כך בלבד; (ו) לא ימונה לחבר המועצה מי שהורשע בעבירה פלילית או בעבירת משמעת שמפאת מהותה, חומרתה או נסיבותיה אין הוא ראוי לכהן כחבר המועצה, או שהוגש נגדו כתב אישום או קובלנה בעבירה כאמור וטרם ניתן פסק דין סופי בעניינו; (ז) תקופת כהונתו של חבר המועצה שמונה לפי סעיף קטן (ב) (2) עד (13), למעט מנהל הרשות הממשלתית, תהיה ארבע שנים, וניתן לשוב ולמנותו לשתי תקופות כהונה נוספות, בנות ארבע שנים כל אחת, ובלבד שלא יכהן יותר משלוש תקופות כהונה רצופות; (ח) הודעה על ההרכב המכהן של מועצת הניקוז תפורסם באתר האינטרנט של המשרד.

קטן יבוא: ".

קטן יבוא: יושב ראש הוועדה ביקש שיהיה גם ברשומות.

קטן יבוא: אני חושב שמה שמקובל הוא שהודעה על מינוי חבר תתפרסם ברשומות, הודעה על ההרכב המכהן יפורסם באתר.

קטן יבוא: נציגי משרד החקלאות, אתם רוצים להגיד למה משנים את ההרכב של מועצת הניקוז.

ערן אטינגר: בנינו פה מודל שהתבסס על הצעת חוק קודמת – נציגי ממשלה, נציגי ציבור מכל התחומים שבהם הגופים עוסקים.

ערן אטינגר: אני חושב שזה מאוד ישפר את העניין.

ערן אטינגר: אין סיבה לקצוב את כהונתם של עובדי מדינה.

איתן גינזבורג: ההנחה שלו היא שמי שימונה מטעם המדינה הוא בעל פרופסיה.

איתי עצמון: זה לא המקרה.

איתי עצמון: המקרה היחיד שממונה מתוקף התפקיד שלו זה מנהל הרשות הממשלתית.

איתי עצמון: שאר הנציגים יכולים להיות עובדים של המשרד שממנים אותם לפי הכללים הנהוגים בשירות המדינה, לכן צריך לקצוב את כהונתם.

איתן גינזבורג: יכול להיות שנציג משרד התיירות במועצה הארצית לתכנון ובנייה כבר שנים שם, 30 שנה שם, כי הוא מומחה בתחום הזה מטעם משרד התיירות.

איתי עצמון: זאת שאלה של מדיניות.

איתי עצמון: יש כאן שני אינטרסים.

איתי עצמון: אחד - המומחיות שצובר אותו נציג, ושניים - הצורך לרענן את הרכב המועצה.

איתן גינזבורג: זאת החלטה של השר.

איתן גינזבורג: כל ארבע שנים הוא צריך לאשר.

איתי עצמון: אתה רוצה לבטל בכלל את ההגבלה?

איתן גינזבורג: אני אומר שזה בסדר שכל ארבע שנים הוא יבחן מחדש את מי הוא ממנה.

איתן גינזבורג: אם הוא יבחר להשאיר, הוא ישאיר, ואם הוא יבחר להחליף, הוא יחליף.

ערן אטינגר: רוב התפקידים הבכירים היום הם קצובים, אבל לא כולם.

איתן גינזבורג: זה טוב שתהיה תקופה קצובה של ארבע שנים.

איתן גינזבורג: גם אם הוא יהיה עכשיו 30 שנה, העיקר שכל פעם מחדש בחנו אותו.

לימור מגן תלם: פה זה מוגבל לשלוש תקופות בכל מקרה.

איתן גינזבורג: אני מציע בלי שלוש תקופות.

איתן גינזבורג: כל אחד מהגופים יצטרך לבחון את זה כל ארבע שנים.

איתן גינזבורג: אני מציע לכתוב: תקופת כהונתו תהיה ארבע שנים, וניתן לשוב ולמנותו לתקופות כהונה נוספות, בנות ארבע שנים כל אחת.

איתן גינזבורג: מי בעד פסקה (3), מי נגד?

איתן גינזבורג: אושר.

שלמה קרעי: אני מקריא עכשיו את ההסתייגויות שהגשתי.

שלמה קרעי: לפני סעיף 1 להצעת החוק יבוא: "מטרת חוק נוספת" - מטרת חוק זה לאפשר לממשלה להלך אימים על המנהל הכללי של רשות הניקוז כדי למנות אדם ממקורביה.

שלמה קרעי: לפני סעיף 1 להצעת החוק יבוא: "מטרת חוק נוספת" – מטרת חוק זה לסמא את עיני הציבור מפני הג'ובים שהממשלה מחלקת.

איתן גינזבורג: מי בעד ההסתייגויות, ירים את ידו?

איתן גינזבורג: מי נגד?

איתן גינזבורג: ההסתייגויות לא אושרו.

איתי עצמון: הוספת 5.

איתי עצמון: אחרי סעיף 2 לחוק העיקרי יבוא: סעיפים 2א עד 2ד "הפסקת כהונה 2א.

איתי עצמון: (א) חבר מועצת הניקוז לפי סעיף קטן (ב)(2) עד לפני תום תקופת (13), יחדל לכהן לפני תחום תקופת כהונתו, בהתקיים אחד מאלה:

איתי עצמון: התפטרות למי שמינה אותו;

איתי עצמון: הממשלתי או עובד או חבר הגוף שאותו הוא מייצג, ואם הוא נציג ציבור – הוא נתמנה לעובד המדינה.

איתי עצמון: (ב) התקיימה נסיבה מהנסיבות כמפורט להלן לגבי חבר המועצה, רשאי מי שמינה אותו להעבירו מכהונתו לפני תום תקופת הכהונה ובסמוך למועד התקיימות הנסיבה, בהודעה בכתב, עם העתק ליושב-ראש המועצה;

איתי עצמון: בעבירת משמעת שמפאת מהותה, חומרתה או נסיבותיה אין הוא ראוי לכהן כחבר המועצה, או הוגש נגדו כתב אישום או קובלנה בעבירה כאמור;

איתי עצמון: תפקידו;

איתי עצמון: הדרושים למינויו כחבר המועצה.

איתי עצמון: (ג) הפסיק חבר המועצה לכהן לפי הוראות סעיף זה, יפעל מי שמינה אותו בהתאם להוראות סעיף 2(ב), למינוי חבר אחר במקומו, בהקדם האפשרי.

איתי עצמון: גמול והחזר הוצאות 2ב.

איתי עצמון: חבר מועצת הניקוז שאינו עובד המדינה, עובד גוף מתוקצב או לחברי מועצת הניקוז עובד גוף מתוקצב, או עובד גוף נתמך, יהיה זכאי לתשלום מאת המשרד בעד השתתפות בישיבות המועצה, בהתאם להוראות החשב הכללי במשרד האוצר החלות לעניין חברי ועדות ציבוריות; בסעיף זה "עובד מדינה", "עובד גוף מתוקצב" או "עובד גוף נתמך" – כהגדרתם בסעיף 32 לחוק יסודות התקציב, התשמ"ה-1985.

איתן גינזבורג: מי בעד סעיפים 2א ו-2ב?

איתן גינזבורג: אושר.

איתי עצמון: הסעיפים האלה מעגנים כאן הוראות שאנחנו נוהגים לקבוע בחקיקה לגבי מועצות וגופים מסוג זה, הוראות עדכניות בחקיקה שלא קיימות בחוק הניקוז.

איתי עצמון: החלת דינים 2ג.

איתי עצמון: חברי מועצת הניקוז שאינם עודי מדינה, דינם, בפעולתם כחברי המועצה, כדין עובדי המדינה, לעניין חיקוקים אלה ולעניין פעולותיהם במועצה:

איתי עצמון: חוק העונשין, התשל"ז-1977 – ההוראות

איתי עצמון: חוק שירות הציבור (הגבלות לאחר פרישה), התשכ"ט-1969;

איתי עצמון: ומגבית כספים), התשי"ט-1959 – ההוראות הנוגעות לכלל עובדי המדינה;

איתי עצמון: 1971 – ההוראות הנוגעות לעובדי הציבור;

איתי עצמון: התשכ"ט-1969.

איתי עצמון: גם אלו הוראות שנהוג להחיל על חברי גופים שהם לא עובדי מדינה, מכיוון שהם עובדים כאן או פועלים כאן כאילו היו עובדי מדינה.

איתן גינזבורג: לא, זו מועצה ציבורית.

איתן גינזבורג: משרד המשפטים, מה זה סעיף 2ג(3), (4) ו-(6)?

איתן גינזבורג: למה צריך להחיל אותם על נציגי ציבור?

עדי ארקין: מדברים על רשימה של חיקוקים שמחילים על כל החברים שהם לא עובדי המדינה.

איתן גינזבורג: שאלתי על שלושה סעיפים ספציפיים.

עדי ארקין: אני יכולה לתת דוגמה לגבי הגבלות לאחר פרישה, שאדם מייצג עניינו של אדם פלוני שהוא טיפל בו במסגרת התפקיד למשך תקופה מסוימת.

עדי ארקין: יש גם איסור להופיע כמועמד ברשימה בכנסת.

איתן גינזבורג: אני מתנגד לדברים האלה.

איתן גינזבורג: למה המגבלות האלו על נציגי ציבור?

איתן גינזבורג: למה נציג ציבור שנמצא במועצה לא יכול עכשיו להתמודד לכנסת, או לא יכול להיות בפעילות מפלגתית?

איתן גינזבורג: הופכים את כל מי שעוסק בפעילות ציבורית כחשוד מידי.

איתן גינזבורג: עלי זה לא מקובל.

אור מלכי: הרשימה של החוקים שמופיעה כאן היא המקסימום של הדינים.

אור מלכי: יש לנו בדרך כלל איזו שהיא תבנית של חוקים שאנחנו מחילים במקרים כאלה, כשכאן זה כולם.

אור מלכי: אני לא חושב שבהכרח כולם - -

איתן גינזבורג: אז בוא נתחיל להוריד.

לימור מגן תלם: אדוני היושב-ראש, "שלא ייצג מול הגוף" זה הגיוני.

איתן גינזבורג: מתנות נשאיר.

איתן גינזבורג: חוק העונשין, ההוראות הנוגעות לעובדי ציבור - -

אור מלכי: ההוראות שנוגעות לעובדי ציבור בחוק העונשין אלו גם עבירות שאחת הנסיבות שלהן היא שמדובר בעובדי ציבור.

איתן גינזבורג: חוק לשירות ציבורי (הגבלות לאחר פרישה).

לימור מגן תלם: להשאיר.

לימור מגן תלם: זה הייצוג, שהוא לא יכול לייצג מול אותו גוף.

לימור מגן תלם: את השאר צריך להוריד.

איתן גינזבורג: חוק שירות המדינה (סיוג פעילות מפלגתית ומגבית כספים).

אור מלכי: החוק מטיל מגבלות מסוימות על פעילות מפלגתית על עובדי ציבור.

אור מלכי: אני כן חושב שיש מקום להשאיר את זה, אלא אם כן אתם חושבים שזאת מגבלה שהיא - -

איתן גינזבורג: בוודאי שזאת מגבלה, כי אדם שבוחר להיות פעיל גם במסגרת מפלגתית לא הופך אותו להיות פסול מלשרת ציבור ולייצג ציבור במוסדות ציבוריים.

איתן גינזבורג: זה שהוא חבר מפלגה ויכול להזדהות עם מטרותיה לא הופך אותו לפסול מכהונה בכל מיני מקומות.

איתן גינזבורג: תפיסת העולם הזאת שמשרד המשפטים הטמיע הטמע היטב בתוך משרדי הממשלה על כל רוחבה ואורכה - עלי לא מקובלת.

איתן גינזבורג: אדם שהוא חבר מפלגה לא פסול מלייצג ציבור במקום שבו הוא נמצא, אם הוא עומד בכל הקריטריונים.

איתן גינזבורג: מה זה הדבר הזה?

איתן גינזבורג: מה שגורם הסעיף הזה לאנשים זה להיעדר מפוליטיקה, זה להיעדר מפעילות ציבורית.

איתן גינזבורג: אתם הופכים את הפעילות הציבורית למקום שאנשים לא רוצים להיות בו.

איתן גינזבורג: זה הפוך מכל דמוקרטיה נורמאלית ובריאה.

איתן גינזבורג: יצרתם את המפלגות כמקום רע, כמקום מושחת, כמקום שעדיף לא להיות בו, כי אם תהיה בו לא תוכל לעסוק בפעילות ציבורית אחרת.

אור מלכי: פעילות פוליטית היא מבורכת, היא ליבת הדמוקרטיה, ואף אחד לא חולק על זה.

איתן גינזבורג: יש בין חברי מועצת הניקוז ראשי רשויות שהם חברי מפלגה.

אור מלכי: חוק שירות המדינה (סיוג פעילות מפלגתית) מדבר על חברות בגוף בוחר.

איתן גינזבורג: זה גם משהו ארכאי.

איתן גינזבורג: מי הגוף הבוחר היום את רשימת הליכוד לכנסת?

איתן גינזבורג: חבר מרכז?

איתן גינזבורג: לא, זה פריימריז.

איתן גינזבורג: הגוף הבוחר הוא כל חברי המפלגה.

איתן גינזבורג: בעצם היותך חבר מפלגה אתה כבר בגוף הבוחר.

איתן גינזבורג: אין משמעות היום למרכז מפלגה כמו שכתוב בטופס ניגוד העניינים שאתם נותנים לכל מיני אנשים.

איתן גינזבורג: הטופס ארכאי, התפיסה שלכם ארכאית.

איתן גינזבורג: רוב הבחירות היום הן בחירות כלליות של כל מתפקדי המפלגות.

איתן גינזבורג: עצם היותם חברי מפלגות הם כבר בגוף בוחר - מראש המפלגה, עד הרשימה לכנסת וחברי הוועידה.

איתן גינזבורג: הגוף הבוחר זה כל המתפקדים.

אור מלכי: מועצת הניקוז היא לא גוף ברף הגבוה של דברים שאנחנו רוצים למנוע מעורבות פוליטית.

לימור מגן תלם: אני מצטרפת ליושב-ראש שזה מיותר, אפשר להוריד.

איתן גינזבורג: ירד.

איתן גינזבורג: הגיע הזמן לעשות סדר בנושא הזה.

איתן גינזבורג: קראתי את טופס ניגוד העניינים שנותנים לפוליטיקאים לשעבר, לחברי מפלגה.

איתן גינזבורג: אין סיכוי למנות אותם, אלא אם כן יש להם כישורים מאוד מיוחדים, ואת זה הם צריכים להוכיח באותות ובמופתים.

איתן גינזבורג: גם המונחים שבהם משתמשים בטפסים לא רלוונטיים, כמו העניין של זיקה פוליטית.

איתן גינזבורג: בזה שאתה מכיר שר אתה כבר נגוע.

איתן גינזבורג: אתה יכול להיות מהמפלגה הנגדית לו, אבל ברגע שהכרת אותו אתה פסול.

איתן גינזבורג: זו הזיה מארץ ההזיות.

איתן גינזבורג: אני מכיר מנהלות בתי ספר ומורות בבתי ספר שהן חברות מפלגה.

איתן גינזבורג: נראה לי יפה מאוד שמורות בבית ספר הן חברות מפלגה.

איתן גינזבורג: הן יודעות להיות מורות בבית ספר ביום וחברות מפלגה בלילה.

איתן גינזבורג: אגב, הרבה זה בגלל הפוליטיקאים.

איתן גינזבורג: ברגע ששמים כל כך הרבה חומות סביב הדבר הזה המקום הופך להיות מצורע.

איתן גינזבורג: אסור שמפלגות עם ייצוג פוליטי יהיו מקומות מצורעים.

איתן גינזבורג: את פקודת הראיות אני משאיר.

איתי עצמון: את פקודת הראיות אתה משאיר?

איתן גינזבורג: כן.

איתי עצמון: גם את הבחירות לכנסת?

איתן גינזבורג: את הבחירות לכנסת אני רוצה להוריד, אלא אם תנסו לשכנע אותי אחרת.

לימור מגן תלם: זה ממש נכון להוריד את זה.

אפרת אביאני: בקשר לחוק שירות המדינה (סיוג פעילות מפלגתית), יש, לפחות ממה שאני ראיתי, הוראה אחת מהותית שמדברת על זה שעובד המדינה לא יעסוק בפעילות מפלגתית בתחומם של נכסי ציבור כאמור בסעיף 2 לחוק בחירות (דרכי תעמולה).

אפרת אביאני: אם אפשר, רק את ההוראה הזאת מתוך החוק להחיל.

אפרת אביאני: זה איסור שלא קבוע בשום מקום אחר.

איתן גינזבורג: הוא מגיע לשם לישיבה והולך הביתה.

אפרת אביאני: את ההוראה המובנת מאליה והמוסכמת לא יהיה מקור משפטי שייצור את האיסור.

איתי עצמון: זה היה בנוסח, אבל עכשיו הורדנו את זה.

איתן גינזבורג: זה לא היה בנוסח.

לימור מגן תלם: זה היה בנוסח, לא הורדנו את זה.

איתי עצמון: זה סעיף חדש.

איתן גינזבורג: אני מוריד את הסעיף המפלגתי.

איתן גינזבורג: היא רוצה מתוך הסיפור המפלגתי להוסיף סעיף אחד בכל זאת, כי היא לא רוצה שיעסקו בפעילות מפלגתית בתוך מועצת הניקוז.

איתן גינזבורג: ממילא הם לא עובדי הרשות, הם לא עובדי המועצה.

איתן גינזבורג: נראה לי שזה סתם לכתוב פה איזו מן אמירה שמחשידה אנשים.

אפרת אביאני: אם זה לא ייכתב פה, הנורמה לא תחול.

איתן גינזבורג: אני לא מסכים איתך.

איתי עצמון: משפטית היא לא תחול.

לימור מגן תלם: אפשר להוסיף ממש סעיף קטן, שבנוכחות שלו במבנה אסור לו להשתמש בנכסי - -

איתי עצמון: מה ההחלטה?

אפרת אביאני: בפסקה (4), במקום "חוק שירות המדינה" יהיה כתוב "סעיף 3ב לחוק שירות המדינה".

איתן גינזבורג: סעיף 3ב לחוק שירות המדינה (סיוג פעילות מפלגתית ומגבית כספים).

איתן גינזבורג: מה עם (6)?

עדי ארקין: הורדנו.

עדי ארקין: ""בן משפחה" – בן זוג, הורה, הורה הורה, בן או בת

עדי ארקין: דודה וילדיהם, חם, חמות, נכד או נכדה, לרבות קרוב

איתן גינזבורג: מה זה "קרוב שלוב"?

אור מלכי: קרוב שלוב זה קרוב חורג.

אור מלכי: אפשר לכתוב חורג.

איתן גינזבורג: אם נהוג לכתוב שלוב, זה יישאר כך.

עדי ארקין: "בעל עניין" – כהגדרתו בחוק ניירות ערך, התשכ"ח – 1968; "טיפול" – לרבות קבלת החלטה, העלאת נושא לדיון, נוכחות בדיון, השתתפות בדיון או בהצבעה, או עיסוק בנושא מחוץ לדיון; "ניגוד עניינים", של חבר מועצת הניקוז – ניגוד עניינים בין מילוי תפקידו במועצת הניקוז לבין עניין אישי או תפקיד אחר, שלו או של קרובו; "'קרוב" – של חבר מועצת הניקוז – כל אחד מאלה:

עדי ארקין: אדם שלחבר מועצת הניקוז יש עניין

איתן גינזבורג: מה זה "עניין במצבו הכלכלי"?

עדי ארקין: הרעיון הוא לשמור על העצמאות.

לימור מגן תלם: זה שותף?

לימור מגן תלם: יש לו מניות?

לימור מגן תלם: מה זאת אומרת "עניין"?

איתן גינזבורג: כתוב את זה ב-(3).

איתן גינזבורג: למה צריך את (2)?

עדי ארקין: רוצים שלא תהיה זיקה בכלל – לא כלכלית, לא דרך תאגיד.

לימור מגן תלם: אפשר להוסיף פה בעלי עניין, לרבות עניין כלכלי, ולהוריד את הסעיף הקודם.

איתי עצמון: בעל עניין זה כהגדרתו בחוק ניירות ערך.

אור מלכי: בעל עניין מחוק ניירות ערך זאת הגדרה שעוסקת במבנה התאגידי, זה מי שמחזיק מעל אחוזים מסוימים מהתאגיד.

אפרת אביאני: ועניין במצבו הכלכלי זה אינטרס, שיש לו אינטרס במצב הכלכלי של אותו אדם.

אפרת אביאני: מנסים כנראה לכסות כל מיני סיטואציות.

איתן גינזבורג: מי ניסח את הסעיף?

אור מלכי: זאת תבנית מקובלת של משרד המשפטים.

אור מלכי: אם נכתוב רק בן משפחה, זה לא תופס מצבים שבהם רוצים להתייחס גם לאדם אחר.

לימור מגן תלם: זה סעיף רחב שבא להגיד שכל עניין שיש לו, אם הוא נושה, אם הוא מתחרה שלו.

אור מלכי: יש את היישום בפועל.

אור מלכי: לא על כל קשר אומרים שהוא אסור.

אור מלכי: יש כאן בסוף שיקול דעת.

אור מלכי: היועצים המשפטיים בוחנים כל דבר לגופו.

אור מלכי: רוצים לכסות פה את כל המקרים.

מירה סלומון: כשמדובר במשקיפים שהם מטעם רשויות הניקוז, כתוב מפורשות שהחברות שלהם כמשקיפים לא מהווה ניגוד עניינים עם עצם היותם ברשויות הניקוז.

מירה סלומון: הדבר הזה צריך לחול גם על רשויות מקומיות.

מירה סלומון: ברור לחלוטין שאם במועצה עולה משהו שקשור לרשויות המקומיות, זה לא יהווה משום ניגוד עניינים.

ערן אטינגר: אני מסכים.

איתן גינזבורג: בסדר, מקבלים את ההערה.

עדי ארקין: תאגיד שחבר מועצת הניקוז, בן משפחתו או אדם כאמור בפסקה (2) הם בעלי עניין בו;

עדי ארקין: כאמור בפסקה (2) הם מנהלים או עובדים אחראים בו.

עדי ארקין: (ב) לא ימונה ולא יכהן כחבר מועצת הניקוז מי שבשל כהונתו יימצא, באופן תדיר, במצב של ניגוד עניינים אשר ימנע ממנו מלבצע את עיקר תפקידו כחבר מועצת הניקוז.

עדי ארקין: (ג) חבר מועצת הניקוז לא יטפל במסגרת תפקידו בנושא שהטיפול בו יגרום לו להימצא במצב של ניגוד עניינים.

עדי ארקין: (ד) נודע לחבר מועצת הניקוז כי הוא עלול להימצא במצב כאמור בסעיפים קטנים (ב) או (ג), יודיע על כך בהקדם האפשרי ליושב ראש המועצה.

עדי ארקין: היה חבר המועצה היושב ראש – יודיע לשר.

איתן גינזבורג: אני לא מבין מה זה עובד אחראי.

איתן גינזבורג: זה מנהל עבודה?

איתן גינזבורג: זה אחראי מכונות?

אפרת אביאני: אנחנו לא מטילים אחריות על מנהלים או בעלים של עסק, אלא על פונקציה שיש לה תפקיד של פיקוח או אחריות מיוחדת בתוך אותו גוף.

אפרת אביאני: אני מכירה את המונח הזה מתקנות צער בעלי חיים בחזיריות.

אפרת אביאני: בחזיריות יש פונקציה שנקראת עובד אחראי, שזה עובד שיש לו תפקיד מיוחד.

איתן גינזבורג: כמה מקומות כאלה יש?

אפרת אביאני: מכיוון שזה מופיע ככה בתבנית של משרד המשפטים, כנראה שמתכוונים לעובד שיש לו איזו שהיא אחריות במסגרת התפקיד שלו באותו גוף.

איתן גינזבורג: גם אחראי מכונות הוא אחראי.

אפרת אביאני: זה תלוי הקשר.

רון כץ: הבעיה בדברים שעושים אותם רחבים מידי, זה שבסוף זה פוגע באוכלוסייה שלא מתכונים לפגוע בה.

רון כץ: צריך להגדיר את זה טוב יותר.

אפרת אביאני: לפני כמה שנים היה צוות שישב ועשה חשיבה מחודשת בכל התחום הזה של ניגודי עניינים.

אפרת אביאני: יצא מסמך הנחיות שמאוד מאוד מקל על התפישה, מאוד מאפשר.

אפרת אביאני: לא מגיעים למצבים של מניעה, אלא במצבים מאוד מאוד קיצוניים.

אפרת אביאני: היכרות עם שר לכשעצמה אף פעם לא פוסלת, רק זיקות חזקות.

איתן גינזבורג: השנה פסלו שניים שהייתה להם היכרות עם שר.

איתי עצמון: את אותה הוראה שהחלנו על המשקיפים, נחיל גם לעניין ניגוד העניינים, שלא יראו אותם כנמצאים במצב של ניגוד עניינים רק בשל תפקידם ברשות מקומית.

ערן אטינגר: בסדר.

איתן גינזבורג: מי בעד 2ג ו-2ד?

איתן גינזבורג: אושר.

איתי עצמון: תיקון סעיף 3 6.

איתי עצמון: בסעיף 3 לחוק העיקרי:

, יבוא: "(א1) המניין החוקי בישיבות מועצת הניקוז הוא רוב חבריה ובהם יושב ראש המועצה.

, יבוא: (א2) החלטות מועצת הניקוז יתקבלו ברוב דעות החברים המשתתפים בישיבה; היו הדעות שקולות, תכריע דעתו של יושב ראש המועצה";

, יבוא: אלה: שני עובדי המשרד, שני עובדי הרשות הממשלתית למים ולביוב, עובד המשרד להגנת הסביבה ועובד הרשות לשמירת הטבע והגנים הלאומיים"; סעיף קטן (ב) נוגע לוועדה הנדסית, שזו ועדת המשנה של מועצת הניקוז.

קטן יבוא: "(ג) קיום מועצת הניקוז, סמכויותיה ותוקף החלטותיה ופעולותיה לא ייפגעו בשל הפסקת כהונתו של חבר מחברי המועצה, או מחמת ליקוי במינויו או בהמשך כהונתו, ובלבד שמכהנים בה רוב חבריה";

קטן יבוא: "לרבות המנין החוקי שלהן" יבוא "ככל שלא נקבעו לפי חוק זה; דרכי עבודת המועצה וסדרי דיוניה יפורסמו באתר האינטרנט של המשרד".

קטן יבוא: גם כאן מדובר בהוראות מאוד מקובלות בחקיקה לגבי עבודתן של מועצות ציבוריות.

איתן גינזבורג: אני רוצה לדעת מה קורה אם היושב ראש מסיים תפקיד או מתפטר.

איתן גינזבורג: אני סבור שעד שממונה תחתיו יושב ראש אחר צריך להיות ממלא מקום.

ערן אטינגר: המועצה תהיה רשאית למנות ממלא מקום.

איתי עצמון: ממלא מקום ליושב-ראש המועצה.

מירה סלומון: בפסקה (2) יש ועדת משנה, ואנחנו מכירים ועדות משנה של מועצות.

איתן גינזבורג: מה זו הוועדה הזאת?

ערן אטינגר: זו ועדה מקצועית שקבועה גם היום, רק שהרכבה לא קבוע בחוק.

ערן אטינגר: זאת ועדה מקצועית שהיא שלב בתכנון של תכניות למפעלי ניקוז.

ערן אטינגר: ההרכב שלה היום אינו קבוע בחוק.

ערן אטינגר: מועצת הניקוז עצמה ממנה אותה.

ערן אטינגר: הסעיף הזה מבקש לקבוע בה איזה שהוא הרכב ליבה.

ערן אטינגר: דרך אגב, זה משקף את המצב הנוכחי במידה רבה.

ערן אטינגר: יש מינימום של חברים שכבר החוק קובע, והמועצה יכולה להחליט שדרוש שם נציג כזה או אחר.

איתן גינזבורג: אני חושב שצריך להיות מספר אי זוגי של חברים.

איתן גינזבורג: הייתי מציע למנות את אחד משני נציגי השלטון המקומי שם, ואז יהיו שבעה חברים במקום שישה.

איתן גינזבורג: מקובל עליכם?

מירה סלומון: כן.

איתן גינזבורג: מי בעד סעיף 6, מי נגד?

איתן גינזבורג: אושר.

איתי עצמון: תיקון סעיף 4 7.

איתי עצמון: בסעיף 4 לחוק העיקרי –

איתי עצמון: "הממונה", ובסופו יבוא "היתר כאמור טעון הסכמת מנהל הרשות הממשלתית";

איתן גינזבורג: אני מבין שזה חלק מההסכמות שהגעתם אליהן.

איתן גינזבורג: אתם לא רוצים היוועצות, אתם רוצים הסכמה.

איתן גינזבורג: מה קורה במצב שבו מנהל הרשות הממשלתית לא משיב?

איתן גינזבורג: האם אפשר לקצוב את זה בזמן?

ערן אטינגר: כן.

איתן גינזבורג: 30 יום זה בסדר?

תהל ברנדס: אם אפשר לתת לו 45 יום - עדיף.

איתן גינזבורג: בסדר, 45 יום.

איתי עצמון: ואם לא התקבלה התייחסות, רואים אותו כאילו הסכים.

איתי עצמון: תיקון סעיף 5 8.

איתי עצמון: בסעיף 5 לחוק העיקרי, במקום "מנהל הרשות הממשלתית" יבוא "הממונה", ובסופו יבוא "היתר כאמור טעון הסכמת מנהל הרשות הממשלתית".

איתי עצמון: גם כאן אותו תיקון, כלומר התייחסות תוך 45 יום, ואם לא התקבלה התייחסות, רואים את מנהל הרשות כאילו הסכים.

איתי עצמון: תיקון סעיף 6 9.

איתי עצמון: בסעיף 6 לחוק העיקרי –

איתי עצמון: סעיף קטן (ג) – בטל.

איתי עצמון: תיקון סעיף 7 10.

איתי עצמון: בסעיף 7 לחוק העיקרי –

איתי עצמון: הממשלתית" יבוא "הממונה" ובמקום "לצוות על מי" יבוא "להורות למי";

איתי עצמון: ובמקום "מנהל הרשות הממשלתית יבוא "הממונה או מי מטעמו".

איתי עצמון: מדובר בסעיף 7 על צו להחזרת המצב לקדמותו במקרים שבהם הייתה הפרה של סעיפים 4 ו-5.

איתי עצמון: תיקון סעיף 8 11.

איתי עצמון: בסעיף 8 לחוק העיקרי, במקום "מנהל הרשות הממשלתית" יבוא "הממונה".

איתי עצמון: כל הסעיפים שעכשיו הקראתי הגיעו בעקבות ההערות של יושב ראש הוועדה בעניין ריכוז סמכויות הרגולציה על תחום הניקוז בידי משרד החקלאות.

איתן גינזבורג: מי בעד?

איתן גינזבורג: הסעיפים אושרו.

איתן גינזבורג: אני רוצה להצביע על ההסתייגויות של חבר הכנסת מקלב.

איתן גינזבורג: מי בעד ההסתייגויות, ירים את ידו?

איתן גינזבורג: מי נגד?

איתן גינזבורג: ההסתייגויות לא התקבלו.

איתן גינזבורג: מי בעד סעיף 11, ירים את ידו?

איתן גינזבורג: אושר.

איתי עצמון: סעיף 13 גם כן נידון.

איתן גינזבורג: מי בעד?

איתן גינזבורג: אושר.

איתי עצמון: תיקון סעיף 12 14.

איתי עצמון: בסעיף 12 לחוק העיקרי, במקום הסיפה המתחילה במילים "במילוי תפקידיה" יבוא "במילוי תפקידיה לפי חוק זה תפעל רשות הניקוז גם למניעת מפגעי בריאות העלולים להיווצר בתחומה, במעשה או במחדל, עקב מילוי תפקידיה כאמור, לטיפול במפגעים כאמור או לסילוקם; מבלי לגרוע מהוראות כל דין, במילוי תפקידיה לפי חוק זה תפעל רשות הניקוז גם בשים לב לצורך למנוע, ככל הניתן, יצירת מפגעים סביבתיים בתחומה או החמרתם".

איתן גינזבורג: מי בעד?

איתן גינזבורג: אושר.

איתי עצמון: תיקון סעיף 18 15.

איתי עצמון: בסעיף 18 לחוק העיקרי, בסעיף קטן (א), אחרי פסקה (6) יבוא: "(7) השפעת המפעל על הסביבה, על מקורות המים ועל איכות המים בהם".

ערן אטינגר: החוק מנחה לאיזה נושאים התכנית צריכה להתייחס כשמקדמים תכנית למפעל ניקוז.

ערן אטינגר: את רשימת הנושאים אנחנו מרחיבים, כפי שמקובל היום, גם להשפעה של הפרויקט הזה על היבטי מים, גם להשפעה של הפרויקט הזה על היבטי סביבה.

איתי עצמון: תיקון סעיף 19 16.

איתי עצמון: בסעיף 19 לחוק העיקרי, במקום "מנהל הרשות הממשלתית" יבוא "הממונה".

איתן גינזבורג: מי בעד?

איתן גינזבורג: אושר.

איתי עצמון: תיקון סעיף 23 כבר נדון ב-14 בדצמבר.

איתן גינזבורג: מי בעד סעיף 17 כפי שהוקרא ונדון ב-14 בדצמבר?

איתן גינזבורג: אושר.

איתי עצמון: תיקון סעיף 25 19.

איתי עצמון: בסעיף 25(ב) לחוק העיקרי, הסיפה המתחילה במילים "אלא שמנהל הרשות הממשלתית" – תימחק.

איתי עצמון: תיקון סעיף 26 20.

איתי עצמון: בסעיף 26(א) לחוק העיקרי, במקום "מנהל הרשות הממשלתית" יבוא "הממונה".

איתן גינזבורג: מי בעד סעיפים 19 ו-20?

איתן גינזבורג: הסעיפים אושרו.

איתי עצמון: יש הצעה לתוספת לסעיפים שביקשה רשות המים, בתיאום עם משרד החקלאות.

תהל ברנדס: במסגרת השיח שלנו עם משרד החקלאות הצענו פה שינוי שיאפשר לתכניות ניקוז שיש בהן פעולות שטעונות רישוי לפי חוק המים להגיע למנהל רשות המים, כדי לעשות את הבדיקה המקצועית איפה צריך רישיונות גם לפי חוק המים.

תהל ברנדס: זו אופציה, זו לא חובה.

תהל ברנדס: תכנית ניקוז שרשות הניקוז תבחר לעבור איתו את המסלול הזה תקבל בסופו של התהליך איזו שהיא אמירה של מנהל הרשות של מה צריך לתקן כדי שהדברים יתאימו, מה צריך לעשות כדי שאפשר יהיה לקבל את הרישיונות.

תהל ברנדס: אם בסופו של התהליך התכנית תתקבל ותבוצע בהתאם לאמירות האלו, אפשר יהיה לקבל את הרישיונות הנדרשים לפי חוק המים, כאשר הרישיונות האלה יהיו תקפים כל עוד אין שינויים בתכנית, כל עוד ממלאים אחר הוראות הרישיונות.

איתן גינזבורג: זה דווקא נראה לי הסדר מאוד טוב, חדשני אפילו.

איתן גינזבורג: הלוואי וכולם היו מקדמים כאלה הסדרים טובים.

איתן גינזבורג: אני קורא לכל משרדי הממשלה לאמץ את שיתוף הפעולה בין משרד החקלאות לרשות המים.

איתן גינזבורג: באמת יישר כוח לכם.

איתי עצמון: 22א.

איתי עצמון: (א) רשות ניקוז רשאית להביא הצעה לתכנית מפעל ניקוז לבחינה מוקדמת של מנהל הרשות הממשלתית, כדי שיבחן אם יש פעולות בתכנית המחייבות רישוי לפי חוק המים.

איתי עצמון: (ב) מנהל הרשות הממשלתית יבחן את הוראות תכנית מפעל הניקוז הכלולות בהן פעולות הטעונות רישוי לפי חוק המים.

איתי עצמון: (ג) מנהל הרשות הממשלתית רשאי לתת אישור מותנה למתן רישיונות לפי חוק המים ולקבוע את תנאיהם, אם מצא כי הוראות תכנית מפעל הניקוז תואמות את ההוראות לפי חוק המים, ולעניין רישיון החדרה –אם קוימו גם הוראות סימן ה' לפרק השני בחוק המים, ורשאי הוא להתנות את אישורו בתנאים.

איתי עצמון: האישור מותנה בהשלמת הליכי אישור תכנית מפעל ניקוז.

איתי עצמון: גם את זה נצטרך לחדד בנוסח.

תהל ברנדס: או תנאים מהותיים כשהוא מבקש שינוי בתכנית.

תהל ברנדס: הוא יכול לתת התניות שונות, כאשר רשות הניקוז יכולה לבחור אם כן או לא.

איתי עצמון: נכון, רק שכשאומרים אישור מותנה צריך להגיד במה הוא מותנה.

איתן גינזבורג: זה רק אם יש בתכנית שינוי.

איתי עצמון: מדובר על טיוטת תכנית.

איתי עצמון: 22ב.

איתי עצמון: (א) הקימה רשות ניקוז מפעל ניקוז לפי תכנית מפעל ניקוז שניתן לגביה אישור מותנה לפי סעיף 22א, ובתנאים שנקבעו לפיו, ייתן מנהל הרשות הממשלתית רישיונות לפי אותו אישור, שיחולו כל עוד לא שונו הוראות התכנית.

איתי עצמון: (ב) אין הוראות סעיף זה באות לגרוע מסמכות מנהל הרשות הממשלתית לפי חוק המים לבטל רישיון, להתלותו או לשנותו, אם בעל הרישיון הפר את הרישיון או תנאים שנקבעו בתכנית מפעל הניקוז.

איתי עצמון: אני מניח שצריך גם להוסיף את המילים "או תנאי האישור המותנה" באותו סעיף.

תהל ברנדס: נכון.

איתן גינזבורג: מי בעד?

איתן גינזבורג: אושר.

איתי עצמון: כמובן שזה אופציונאלי, רשות ניקוז לא חייבת.

איתי עצמון: על תיקון סעיף 43א הוועדה יכולה להצביע.

איתי עצמון: אני כן אגיד שאת המונח "מכסות" החלפנו לבקשתך, אדוני היושב ראש, במונח "היטלי ניקוז אזוריים".

איתי עצמון: היו כאן עוד כמה שינויים שהוסכמו - שתהיה התייעצות עם שר הפנים לעניין החמישית מהיטל הניקוז האזורי, ושתינתן זכות שימוע גם לרשויות המקומיות שחברות ברשות הניקוז.

איתי עצמון: כל השינויים שהוסכמו באותו דיון הוטמעו כבר בנוסח.

מירה סלומון: העברנו שאלה בעניין הזה למשרד החקלאות ולייעוץ המשפטי לוועדה, האם החלפת השם ממכסות להיטלי ניקוז אזוריים הוא שינוי סמנטי בלבד.

איתי עצמון: סמנטי בלבד.

מירה סלומון: יועצי השלטון המקומי שנמצאים בוועדה בוודאי יודעים שכשמדובר ברשויות המקומיות, ההיטלים זה לפי מטר רבוע, לא לפי שיטות אחרות, וכשמדובר ברשויות ניקוז, אז יש שיטה אחרת שנוהגת.

איתן גינזבורג: מי בעד סעיף 22?

איתן גינזבורג: אושר.

איתי עצמון: תיקון סעיף 43ב כבר נדון, אפשר להצביע עליו.

איתן גינזבורג: מי בעד?

איתן גינזבורג: אושר

איתי עצמון: תיקון סעיף 43ג בסעיף 43ג לחוק העיקרי – 3א.

איתי עצמון: (1) בכותרת השוליים, במקום "המכסות" יבוא "היטלי הניקוז האזוריים"; (2)

איתי עצמון: בסעיף קטן (א), במקום "מכסות" יבוא "היטלי ניקוז אזוריים", ובמקום "המכסה שנקבעה" יבוא "היטל הניקוז האזורי שנקבע".

איתן גינזבורג: מי בעד?

איתן גינזבורג: אושר.

איתי עצמון: תיקון סעיף 47 24.

איתי עצמון: בסעיף 47 לחוק העיקרי, במקום "למנהל הרשות הממשלתית" יבוא "לשר".

איתן גינזבורג: מי בעד?

איתן גינזבורג: אושר.

איתי עצמון: תיקון סעיף 48 כבר נדון, אפשר להצביע עליו.

איתן גינזבורג: מי בעד?

איתן גינזבורג: אושר.

איתי עצמון: סעיף 26 נוגע להחלפת סעיף 49 והוספת סעיפים 49א עד 49ה לגבי הפעלת סמכויות אכיפה כלפי רשות הניקוז, לרבות מינוי מנהל מיוחד.

איתי עצמון: 26.

איתי עצמון: במקום סעיף 49 לחוק העיקרי יבוא: "הודעה לרשות 49.

איתי עצמון: (א) סבר הממונה שרשות ניקוז אינה ממלאת תפקיד ניקוז על פגמים מתפקידיה לפי חוק זה, או שהיא מנהלת את ענייניה ומתן הוראות בדרך הפוגעת או העלולה לפגוע ביכולתה למלא את לתיקון חובותיה לפי חוק זה, רשאי הוא לתת לרשות הניקוז הודעה בכתב, בה יפורטו הפגמים שנפלו לדעתו בהתנהלותה ולדרוש מהרשות להעביר את התייחסותה או השגותיה לגבי הפגמים תוך פרק הזמן שיקבע בהודעה.

איתי עצמון: (ב) הגישה רשות הניקוז התייחסות או השגות כאמור בסעיף קטן (א), יחליט בהן הממונה סמוך ככל האפשר לאחר שקיבל אותן ויודיע על החלטתו לרשות הניקוז, ואם דרש את תיקונם של הפגמים – יקבע בהחלטתו את התקופה שבה על רשות הניקוז לעשות כן.

איתן גינזבורג: אולי כדאי ב-49(א) שזה יהיה תוך פרק זמן סביר.

ערן אטינגר: אין בעיה לכתוב את זה.

איתי עצמון: התראה לרשות 49א.

איתי עצמון: (א) לא תיקנה רשות ניקוז פגמים בהתאם להוראות ניקוז על פגמים הממונה לפי סעיף 49, או לא הגישה את התייחסותה ועל סמכויות ביצוע או השגותיה כאמור באותו סעיף, או שסבר הממונה שרשות ניקוז מנהלת את ענייניה בדרך הפוגעת באופן משמעותי ביכולתה למלא את חובותיה לפי חוק זה, רשאי הוא לתת לרשות הניקוז התראה בכתב (בסעיף זה – התראה).

איתי עצמון: (ב) בהתראה יודיע הממונה לרשות הניקוז מה הפגמים שנפלו לדעתו בהתנהלותה, וכי ככל שלא יתוקנו הפגמים להנחת דעתו בתוך פרק הזמן שקבע לכך, רשאי הוא להפעיל את סמכויותיו לפי סעיף קטן (ה) או (ו) או למנות מנהל מיוחד לפי סעיף 49ב.

איתי עצמון: (ג) ניתנה לרשות הניקוז התראה לפי סעיף קטן (א), יכנס בתכוף לאחר מכן יושב ראש רשות הניקוז את מליאת הרשות, לישיבה בהשתתפות הממונה, בה יציג הממונה את הנסיבות שהובילו למתן ההתראה ובכלל זה את הפגמים שנכללו בה.

איתי עצמון: בסמוך לאחר מכן תגבש מליאת הרשות את התייחסותה להתראה או הצעת מתווה לתיקון הפגמים, ויושב ראש הרשות יעבירו לאישור הממונה.

לימור מגן תלם: לא צריך לתחום בזמן?

איתן גינזבורג: מתי יש לו זמן לתקן?

איתן גינזבורג: יכול להיווצר מצב שהממונה יוציא מיד ולא יהיה לו זמן לתקן את זה.

ערן אטינגר: יש הודעה, אחר כך התראה.

ערן אטינגר: בכל שלב הוא נותן לו הזדמנות לתקן.

עדי ארקין: יכול להיות שבשלב ההודעה הוא יגיע להחלטה לפיה לא תידרש דרישה לתיקון פגמים שאז לא צריך לקצוב את הזמן.

איתן גינזבורג: איך שהוא נתן את ההתראה הוא יכנס את מליאת הרשות.

איתי עצמון: הוא רוצה להציג את הנושא, להגיד למה בכלל נשלחה התראה.

איתי עצמון: סמוך לאחר מכן תגבש המליאה את התייחסותה.

לימור מגן תלם: מה זה "בתכוף"?

לימור מגן תלם: צריך לתחום את זה בלוח זמנים.

לימור מגן תלם: אולי לא יאוחר משבעה ימים, או לא יאוחר מארבעה ימים.

איתן גינזבורג: אחרי ההתראה הם צריכים זמן לתקן.

איתן גינזבורג: מה שכתוב פה זה שיש התראה, כשמיד לאחר מכן הוא קורא למליאה ומגבשים המלצות.

אפרת אביאני: הכינוס של המליאה הוא בגלל שניתנה התראה.

אפרת אביאני: התראה זו כבר עליית מדרגה, זה כבר לא הכלי היותר רך של ההודעה.

אפרת אביאני: הוא צריך לכנס את המליאה והממונה צריך להגיע ולהשמיע.

אפרת אביאני: הם עוד לא חייבים לגבש את ההתייחסות באותו מקום.

איתן גינזבורג: כתוב שלאחר מכן תגבש מליאת הרשות התייחסותה.

אפרת אביאני: זה לא חייב לקרות.

איתן גינזבורג: לא חייב, אבל אפשר להבין את זה ככה.

איתן גינזבורג: את חושבת שהמועצה תתכנס כל פעם מחדש?

אפרת אביאני: אנחנו חושבים שזה לא חייב להיות באותו דיון.

אפרת אביאני: אפשר לנסח כך שיהיה מובן שהגיבוש של ההתייחסות של הרשות לא צריך לקרות באותה ישיבה.

איתי עצמון: זה לא מה שכתוב.

איתי עצמון: כתוב "בסמוך לאחר מכן".

עדי ארקין: מכנסים את המליאה כדי לדון בהתראה, כשבסמוך לאחר הדיון הזה היא אמורה לגבש את ההתייחסות.

לימור מגן תלם: אז אולי לא לאחר מכן, אלא לאחר הדיון.

מירה סלומון: אני רק מבקשת לחדד שסעיף 49א עוסק במספר מצבים.

מירה סלומון: הוא עוסק במצב שבו כבר נשלחה הודעה, אבל הוא עוסק גם במצב שבו לא נשלחה הודעה.

מירה סלומון: אם סבר הממונה שיש פגיעה משמעותית, אפשר לדלג על ההודעה ולהגיע ישר להתראה.

איתי עצמון: אנחנו דיברנו על שלושה מצבים: לא תיקנה פגמים בהתאם להודעה, בכלל לא התייחסה, או שהוא סבר שהיא מנהלת את ענייניה בצורה שפוגעת משמעותית ביכולת שלה - -

מירה סלומון: שאפשר לדלג מעל ההודעה.

ערן אטינגר: ככל הנראה הייתה בינינו איזו היא אי הבנה מסוימת.

ערן אטינגר: אני לא רואה שום מצב שהממונה מחליט לבד בלי דיאלוג עם רשות הניקוז.

ערן אטינגר: הממונה, גם כשהוא סובר את הכי חמור, הוא מנהל איתה דיאלוג, הוא אומר לה ומאפשר לה להגיב.

ערן אטינגר: אם בסוף הוא חושב שהיא לא תיקנה או התעלמה והפגם הוא כזה, אז - -

איתי עצמון: מה התוספת שאתם מבקשים?

ערן אטינגר: יש סצנריו של התעלמות שגורם לבלבול.

ערן אטינגר: יש סצנריו שהרגולטור מודיע על פגמים, אבל הגוף מצפצף, לא מגיב בשום צורה, לא מכנס בשום צורה.

איתן גינזבורג: שם מגיעה התראה.

איתן גינזבורג: אחרי ההתראה צריך להיות איזה פרק זמן שהוא יתקן, שזה מה שחסר לי פה.

איתן גינזבורג: חברים, תנסחו.

איתן גינזבורג: תודה רבה לכולם, הישיבה נעולה.